CELEX: 32021D1287
Language: lv
Date: 2021-08-02 00:00:00
Title: Komisijas Īstenošanas lēmums (ES) 2021/1287 (2021. gada 2. augusts), ar ko pagarina termiņu, līdz kuram lietošanai 18. produkta veida biocīdos ir apstiprināts indoksakarbs (Dokuments attiecas uz EEZ)

3.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 279/41
               
            
         KOMISIJAS ĪSTENOŠANAS LĒMUMS (ES) 2021/1287
         (2021. gada 2. augusts),
         ar ko pagarina termiņu, līdz kuram lietošanai 18. produkta veida biocīdos ir apstiprināts indoksakarbs
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 14. panta 5. punktu,
         Apspriedusies ar Biocīdu pastāvīgo komiteju,
         tā kā:
         
                     (1)
                  
                  
                     Aktīvā viela indoksakarbs ir iekļauta Eiropas Parlamenta un Padomes Direktīvas 98/8/EK (2) I pielikumā lietošanai 18. produkta veida biocīdos, un tāpēc uz Regulas (ES) Nr. 528/2012 86. panta pamata uzskatāms, ka tā ar minētās direktīvas I pielikumā noteiktajām specifikācijām un nosacījumiem ir apstiprināta saskaņā ar minēto regulu.
                  
               
                     (2)
                  
                  
                     2018. gada 26. jūnijā saskaņā ar Regulas (ES) Nr. 528/2012 13. panta 1. punktu tika iesniegts indoksakarba apstiprinājuma atjaunošanas pieteikums lietošanai 18. produkta veida biocīdos.
                  
               
                     (3)
                  
                  
                     Francijas kompetentā iestāde, kas veic novērtēšanu, 2018. gada 12. novembrī informēja Komisiju, ka saskaņā ar Regulas (ES) Nr. 528/2012 14. panta 1. punktu tā ir nolēmusi, ka ir vajadzīga pilnīga pieteikuma novērtēšana. Kompetentajai iestādei, kas veic novērtēšanu, saskaņā ar minētās regulas 8. panta 1. punktu 365 dienu laikā no pieteikuma validācijas ir jāveic pilnīga pieteikuma novērtēšana.
                  
               
                     (4)
                  
                  
                     Kompetentā iestāde veic pilnīgu pieteikuma novērtējumu, tāpēc saskaņā ar Regulas (ES) Nr. 528/2012 14. panta 3. punktu 270 dienu laikā pēc kompetentās iestādes, kas veic novērtēšanu ieteikuma saņemšanas Eiropas Ķimikāliju aģentūrai (“Aģentūra”) ir jāsagatavo un jāiesniedz Komisijai atzinums par aktīvās vielas apstiprinājuma atjaunošanu.
                  
               
                     (5)
                  
                  
                     Saskaņā ar Īstenošanas lēmumu (ES) 2019/1030 (3) termiņš, līdz kuram indoksakarbs ir apstiprināts lietošanai 18. produkta veida biocīdos, ir pagarināts līdz 2022. gada 30. jūnijam, lai atvēlētu pietiekamu laiku pieteikuma izskatīšanai. Tomēr kompetentā iestāde, kas veic novērtēšanu, vēl nav beigusi pārbaudi un vēl nav iesniegusi Aģentūrai novērtējuma ziņojumu un novērtējuma secinājumus.
                  
               
                     (6)
                  
                  
                     Kompetentā iestāde, kas veic novērtēšanu, 2020. gada 29. oktobrī saskaņā ar Regulas (ES) Nr. 528/2012 8. panta 2. punktu lūdza pieteikuma iesniedzēju iesniegt papildu informāciju, lai varētu veikt novērtēšanu, un par šīs informācijas iesniegšanas termiņu noteica 2022. gada 30. septembri.
                  
               
                     (7)
                  
                  
                     Līdz ar to tādu iemeslu dēļ, ko pieteikuma iesniedzējs nespēj ietekmēt, termiņš, līdz kuram indoksakarbs apstiprināts lietošanai 18. produkta veida biocīdos, var beigties, pirms tiek pieņemts lēmums par tā apstiprinājuma atjaunošanu. Tāpēc termiņu, līdz kuram indoksakarbs apstiprināts lietošanai 18. produkta veida biocīdos, ir lietderīgi pagarināt uz laiku, kas ir pietiekams pieteikuma izskatīšanas pabeigšanai.
                  
               
                     (8)
                  
                  
                     Ņemot vērā laiku, kas kompetentajai iestādei, kas veic novērtēšanu, vajadzīgs novērtēšanas pabeigšanai, un Aģentūrai – atzinuma sagatavošanai un iesniegšanai, apstiprinājuma termiņu ir lietderīgi pagarināt līdz 2024. gada 30. jūnijam.
                  
               
                     (9)
                  
                  
                     Izņemot apstiprinājuma termiņa beigu datumu, indoksakarbs joprojām ir apstiprināts lietošanai 18. produkta veida biocīdos, ja vien tiek ievērotas Direktīvas 98/8/EK I pielikumā noteiktās specifikācijas un nosacījumi,
                  
               IR PIEŅĒMUSI ŠO LĒMUMU.
         
            1. pants
            Termiņu, līdz kuram lietošanai 18. produkta veida biocīdos ir apstiprināts indoksakarbs, pagarina līdz 2024. gada 30. jūnijam.
         
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 2. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 167, 27.6.2012., 1. lpp.
         
         
            (2)  Eiropas Parlamenta un Padomes Direktīva 98/8/EK (1998. gada 16. februāris) par biocīdo produktu laišanu tirgū (OV L 123, 24.4.1998., 1. lpp.).
         
            (3)  Komisijas Īstenošanas lēmums (ES) 2019/1030 (2019. gada 21. jūnijs), ar ko pagarina termiņu, līdz kuram indoksakarbs apstiprināts lietošanai 18. produkta veida biocīdos (OV L 167, 24.6.2019., 32. lpp.).